Un tammig sell dre skeudennoù war diwezh 2007. Pedet e oa bet skolajidi Diwan gant klub mell-droad an Oriant da vont da welout ar chrogad a-enep Sochaux. Ur match a-zoare ha 2 da 1 evit an Oriant !           Gouel Nedeleg ar skolaj a oa bet dalchet dar meurzh 18 a viz Kerzu e sal liesimplij Pluguen. Abadenn blijus. Koun a vo dreist-holl eus al lañs a oa gant ar 6vedidi, niverus hag unvan, gant o rap pe o noueloù, eus frapadoù kaer a choariva gant ar 4reidi, Shakespeare, Molière,  Alfred Jarry...        Pred bourrus ivez, gourchemennoù dar skolajidi ha skolajiadezed (ha dar mammoù ivez) o doa aozet krampouezh pe o doa fardet gwastilli... Ar gounid a dalvezo da skañvaat koust ar beajoù.          2008 a vo bloavezh gouel dek vloaz ar skolaj en nevezamzer hag hini tregont vloaz Diwan a vo en e varr pa zegouezho ar Redadeg e Karaez dar sadorn 3 a viz Mae en endervezh. Ezhomm a vo eus startijenn an holl evit sevel krog ar yezh ha hini Diwan !